**Կալամին,** (հայտնի է նաև որպես կալամինի լոսյոն), դեղորայք, որն օգտագործվում է մեղմ քորի բուժման նպատակով։ Այն ներառում է արևային այրվածքները, միջատների խայթոցները, կաղնու, բաղեղի թույներից կամ այլ գործոններից առաջացած մեղմ մաշկային հիվանդությունները։ Այն կարող է օգնել չեզոքացնել մաշկի գրգռումը։ Այն կիրառվում է մաշկային ծածկույթներին որպես կրեմ կամ լոսյոն։

Որպես կողմնակի ազդեցություն կարող է դրսևորվել մաշկի գրգռումը։ Այն համարվում է անվտանգ հղիության ընթացքում։ Կալամինը ցինկի օքսիդի և 0,5% երկաթի օքսիդի ({\displaystyle Fe\_{2}O\_{3}}) համադրություն է։ Լոսյոնը արտադրվում է լրացուցիչ բաղադրիչներով, ինչպիսիք են ֆենոլը և կալցիումի հիդրօքսիդը։

Կալամինի լոսյոնը օգտագործվել է դեռևս մ․թ․ա․ 1500 թվականին։ Այն ներառված է Առողջապահության Համաշխարհային Կազմակերպության առաջին անհրաժեշտության դեղերի ցանկում՝ ամենաանվտանգ և ամենաարդյունավետ դեղամիջոցներ, որոնք անհրաժեշտ են առողջապահական համակարգում։ Կալամինը հասանելի է առանց դեղատոմսի որպես ընդհանուր դեղամիջոց։ Զարգացող երկրներում մեծածախ վաճառքի արժեքը կազմում է 0,25-3,85 ԱՄ$ 100 մլ-անոց շշի համար։ Մեծ Բրիտանիայում այն Առողջապահության Ազգային ծառայության համար արժե 0,44 ֆունտ։

Բժշկական կիրառում
-----------------

Կալամինը կիրառվում է քորի բուժման համար։ Այն ներառում է արևային այրվածքները, միջատների խայթոցները կամ այլ մաշկային մեղմ հիվանդություններ։

Կողմնակի ազդեցություններ
------------------------

Հնարավոր կողմնակի ազդեցություններից ամենահաճախ հանդիպող մաշկի գրգռումն է։ Այլ ավելի հազվադեպ հանդիպող կողմնակի ազդեցություններից են դեմքի, կոկորդի, լեզվի այտուցը, շնչառության դժվարացումը, կարմրությունը, ցանավորումը և քորը։ Հղիության ժամանակ կալամինի կողմնակի ազդեցություններն ուսումնասիրող հետազոտություններ չեն կատարվել, սակայն երկար տարիներ հղիների կողմից այն կիրառվել է և որևէ լուրջ ազդեցություն չի նկարագրվել։

ԱՄՆ-ի Սննդամթերքի և Դեղորայքի վարչություն
-----------------------------------------

1992 թվականի մամլո հաղորդագրությունով ԱՄՆ-ի Սննդամթերքի և Դեղորայքի վարչությունը հայտարարեց,որ չի ներկայացվել ոչ մի ապացույց,որ Կալամինը արդյունավետ է միջատների խայթոցից առաջացած մաշկի գրգռվածության բուժման համար,կամ առհասարակ խայթոցների։ Չկան ապացույցներ նաև կաղնուց, բաղեղից առաջացած քորի բուժման վերաբերյալ։

2008 թվականի սեպտեմբերի 2-ի փաստաթղթում ԱՄՆ-ի Սննդամթերքի և Դեղորայքի վարչությունը խորհուրդ տվեց կիրառել առանց դեղատոմսի որոշ արդիական ապրանքատեսակներ նախատեսված մաշկի խնամքի համար,ինչպիսին է Կալամինը։ Այն կլանում է թունավոր բույսերի կողմից առաջացած մաշկի խոնավությունը,ինչպիսիք են թունավոր բաղեղը,կաղնին։ Այս բույսերից առաջացած ցավի կամ քորի մեղմացման համար նույն փաստաթութը խորհուրդ է տալիս սառը ջրով թրջոցներ և արդիական կորտիկոստերոիդներ։

Ծանոթագրություններ
------------------

1. 1 2 3 4  *British national formulary : BNF 69* (69 ed.). British Medical Association. 2015. p. 801. ISBN 9780857111562.
2. ↑  World Health Organization (2009). Stuart MC, Kouimtzi M, Hill SR (eds.). *WHO Model Formulary 2008*. World Health Organization. p. 303. hdl:10665/44053. ISBN 9789241547659.
3. 1 2 3  "Aqueous Calamine Cream BP - Summary of Product Characteristics (SPC) - (eMC)". *www.medicines.org.uk*. 2016 թ․ նոյեմբերի 18. Արխիվացված from the original on 2016 թ․ դեկտեմբերի 30. Retrieved 2016 թ․ դեկտեմբերի 29.
4. 1 2 3  Hamilton, Richart (2015). *Tarascon Pocket Pharmacopoeia 2015 Deluxe Lab-Coat Edition*. Jones & Bartlett Learning. p. 191. ISBN 9781284057560.
5. ↑  "Calamine (topical) medical facts from Drugs.com". *www.drugs.com*. Արխիվացված from the original on 2017 թ․ նոյեմբերի 7. Retrieved 2020 թ․ փետրվարի 4. `{{cite web}}`: Cite has empty unknown parameter: `|dead-url=` (help)
6. 1 2  Braun-Falco, Otto; Plewig, Gerd; Wolff, Helmut Heinrich; Burgdorf, Walter (2012). *Dermatology* (in անգլերեն) (2 ed.). Springer Science & Business Media. p. 1724. ISBN 9783642979316. Արխիվացված from the original on 2016 թ․ դեկտեմբերի 29.
7. ↑  Ma, Joseph K. H.; Hadzija, Boka (2012). *Basic Physical Pharmacy* (in անգլերեն). Jones & Bartlett Publishers. p. 327. ISBN 9780763757342. Արխիվացված from the original on 2016 թ․ դեկտեմբերի 30.
8. ↑  Bendich, Adrianne; Deckelbaum, Richard J. (2016). *Preventive Nutrition: The Comprehensive Guide for Health Professionals* (in անգլերեն) (5 ed.). Springer. p. 608. ISBN 9783319224312. Արխիվացված from the original on 2016 թ․ դեկտեմբերի 30.
9. ↑  World Health Organization (2019). *World Health Organization model list of essential medicines: 21st list 2019*. Geneva: World Health Organization. hdl:10665/325771. WHO/MVP/EMP/IAU/2019.06. License: CC BY-NC-SA 3.0 IGO.
10. ↑  "Calamine". *International Drug Price Indicator Guide*. Retrieved 2016 թ․ դեկտեմբերի 8.
11. ↑  "Calamine topical Side Effects: Common, Severe, Long Term". *Drugs.com* (in անգլերեն). Retrieved 2020 թ․ փետրվարի 4.
12. ↑  "Calamine Lotion BP - Summary of Product Characteristics (SmPC) - (emc)". *www.medicines.org.uk*. Retrieved 2020 թ․ փետրվարի 4.
13. ↑  "Banning 415 Ingredients from Seven Categories of NonPrescription Drugs". *Press Release*. FDA. P92-27. Արխիվացված է the original 2009 թ․ մայիսի 13-ին.
14. ↑  September 2, 2008 FDA Document Archived July 16, 2010, at the Wayback Machine.